**ZÁPIS č. 7**

 **Z RIADNEHO ZASADNUTIA SPRÁVNEJ RADY TASR**

 **1. júla 2020 so začiatkom o 15.00 h**

**Prítomní členovia Správnej rady:** Peter Mestický, Árpád Korpás **,** Alena Mezeiová , Ladislav Mikuš, Jozef Tuhovčák

**Ospravedlnení:** -

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

**---------------------------------------------------------------------------------------------------------------------------------------------------**

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedol predseda SR TASR Peter Mestický. Konštatoval, že rada je uznášaniaschopná, navrhol program zasadnutia a dal o ňom hlasovať.

Program:

1. **Nadobudnutie akcií spoločnosti TERAZ MEDIA, a.s. vo výške 50% od súčasného akcionára IMPRE MEDIA, a.s. v dôsledku čoho sa TASR stala jediným akcionárom dcérskej spoločnosti TERAZ MEDIA, a.s. (predloženie zmluvnej dokumentácie).**
2. **Informácia o ukončení projektu Oslobodenie (k 75. výročiu ukončenia II. svetovej vojny) a informácia o novom projekte Leto 2020.**

**UZNESENIE č. 19/2020:**

Členovia SR TASR schválili program zasadnutia:

ZA: 5 PROTI: 0 ZDRŽAL SA: 0

**Uznesenie bolo prijaté.**

**---------------------------------------------------------------------------------------------------------------------------------------------------**

Generálny riaditeľ TASR V. Puchala informoval členov rady o uskutočnenom procese vysporiadania záväzkov TERAZ MEDIA, a.s. a prevode akcií spoločnosti TERAZ MEDIA, a.s. Predložil rade zmluvnú dokumentáciu a informoval o ďalších krokoch.

Predseda SR TASR P. Mestický a členovia rady ocenili prácu GR TASR V. Puchala a manažmentu agentúry v tomto procese.

Správna rada TASR vzala informácie na vedomie.

**---------------------------------------------------------------------------------------------------------------------------------------------------**

2. GR TASR V. Puchala informoval členov rady o tematických projektoch, ktoré agentúra pripravuje. Ako uviedol, okrem dennej novinárskej rutiny pracuje TASR aj na projektoch s pridanou hodnotou k spravodajstvu.

V. Puchala detailne informoval o ukončení niekoľkomesačného projektu Oslobodenie, ako aj projekte Leto 2020.

Správna rada TASR vzala informácie na vedomie.

Členovia SR TASR sa dohodli na termíne ďalšieho zasadnutia 25. augusta 2020 o 15:00.

Predseda SR TASR P. Mestický v súlade s Rokovacím poriadkom SR TASR ukončil zasadnutie rady.

Bratislava, 1. júla 2020

Zapísal:

 Peter Mestický v.r.